Germaniyaning birinchi gumanitar konvoyi Ukrainaga yo‘l oldi

Bugun, 6-oktabr kuni Germaniya hukumatining gumanitar yordami ortilgan birinchi yuk mashinalari Ukraina-Polsha chegarasini kesib o‘tadi, deya xabar bermoqda Segodnya.ua.

Ushbu yordam Ukrainaga Germaniya kansleri Angela Merkelning Ukrainaga tashrifi davomida erishilgan bitimlarga muvofiq taqdim etildi.
Germaniyadan kelayotgan yukka iqtisodiy hamkorlik va taraqqiyot vazirligi parlament davlat kotibi Gans-Yoaxim Fuxtel hamrohlik qilmoqda.
Bugun tongda Ukrainaning Favqulodda holatlar bo‘yicha davlat xizmati rahbari Sergey Bochkovskiy Ukraina-Polsha chegarasida gumanitar yordamni kutib olish uchun jo‘nab ketdi. U yukni Ukraina hududiga olib kirish va uni taqsimlash ishlariga shaxsan boshchilik qiladi.